પાસ નેતા ગીતા પટેલનું કહેવું છે કે, જો ભાજપ ચૂંટણીમાં કોઇ ગોટાળો ના કરે, ઇવીએમ મશીનો સાથે છેડછાડ ના કરે, તો અમે ચોક્કસ જીતીશું, પરિવર્તન આવશે અને કોંગ્રેસ સત્તામાં આવશે. અનેક પાસ નેતાઓએ પોલીસ પર આરોપ મુક્યો છે કે, તેમણે સત્તા પક્ષનું સમર્થન કર્યું અને પાસ સમર્થકોને તેમની ટોપી ઉતારવાનું કહ્યું હતું. આ ટોપી પર પાસના સમર્થનની અપીલ લખવામાં આવી હતી. નિકોલની બેઠક પર 26 ટકા પટેલો છે, અહીં કોંગ્રેસના જિલ્લા અધ્યક્ષ ઘનશ્યામ પટેલનું કહેવું છે કે, પાટીદારોનો ગુસ્સો ભાજપ વિરુદ્ધ જશે. અનામત આંદોલન દરમિયાન પોલીસે ઘણું ક્રૂરતાભર્યું વર્તન કર્યું હતું, એની અસર મતદાન પર થશે. નિકોલના વર્તમાન ધારાસભ્ય જગદીશ પંચાલ વિરુદ્ધ કોંગ્રેસના ઉમેદવાર ઇન્દ્રવિજયસિંહ ગોહિલ મેદાનમાં છે. 18 ડિસેમ્બરના રોજ જ્યારે પરિણામો જાહેર થનાર છે, ત્યારે હવે એ જોવું રસપ્રદ થઇ પડશે કે, મતદારોએ કોનામાં વિશ્વાસ રજૂ કર્યો છે.